ඔය අතරේ එදා හවස අම්පාර අධ්‍යාපන නිලධාරිතුමා ඉස්කෝලෙට ඇවිල්ලා තියෙනවා. එතුමා ඇවිල්ලා තිබුණේ පාසල් සංවර්ධන සමිතිය මගින් ඉස්කෝලේ අලුතින් හදලා තිබුණ වැසිකිළි දෙක පරික්‍ෂා කර පාසලට පැවරීම සඳහා සහ හවස 4 ට පැවැත්වෙන පාසල් සංවර්ධන සමිතියේ රැස්වීමකට සහභාගි වෙන්න. එදා එවැනි රැස්වීමක් තියෙන බව මම දැනගෙන හිටියේ නෑ. ගමේ අයත් කල් වේලා ඇතිවම බස් එකේ උත්සවයට ඇවිත් තිබුණා. ඒ නිසා පාසලේ රැස්වීමට කවුරුවත්ම හිටියේ නෑ. කොහොමින් හරි විද්‍යාලයේ එකම උප ගුරුවරයා වුණ මම නැති එක ගැන විපරම් කරලා බලලා තියෙනවා. අලුතින් ගමට එන බස් එක වෙනුවෙන් සූදානම් කරන උත්සවේ ළඟ මම ඉන්නවා කියලා ඉස්කෝලේ මුල් ගුරුතුමා කියලා තියෙනවා. ඉතින් අධ්‍යාපන නිලධාරි තුමා බොහෝම නොසතුටින් ආපසු යන ගමන් මම ඉන්න තැනට ඇවිත් ඉස්කෝලේ රැස්වීමට සහභාගි නොවීම වරදක් කියලා ප‍්‍රකාශ කරලා ගියා. මමත් ඉතින් වෙන දෙයක් වෙද්දෙන් කියලා හිටියා.
අම්පාර අධ්‍යාපන නිලධාරිතුමා ඉස්කෝලෙට ඇවිල්ලා තිබුනේ කුමක් සදහාද?
වැසිකිළි දෙක පරික්‍ෂා කර පාසලට පැවරීම සඳහා